A BIZOTTSÁG 1553/2004/EK RENDELETE
(2004. augusztus 31.)
az 1362/2000/EK tanácsi rendeletnek az egyes Mexikóból származó termékek vámkontingenseinek megnyitását és kezelését érintő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösség és a Mexikói Egyesült Államok között a kereskedelemre és a kereskedelemmel kapcsolatos ügyekre vonatkozóan megkötött ideiglenes megállapodás értelmében hozott 2/2000 közös tanácsi határozat vámtarifa-rendelkezéseinek közösségi végrehajtásáról szóló, 2000. június 29-i 1362/2000/EK tanácsi rendeletre (1) és különösen annak 4. cikkére,
mivel:
(1)
Az 1362/2000/EK rendelet a Közösség számára biztosítja az EU-Mexikó közös tanácsi 2/2000 határozatában létrehozott vámrendelkezések (2) végrehajtását.
(2)
Az EU-Mexikó vegyes tanács a Mexikóból származó és az EU-Mexikó vegyes tanács 2/2000 határozata I. mellékletében felsorolt egyes termékeket érintő vámkontingensek bevezetéséről szóló, 2004. július 29-i keltű 3/2004 határozatában (3) úgy döntött, hogy a banánra vonatkozóan átmeneti vámkontingenst nyit, amelyet nem lehet tovább alkalmazni, ha a helyébe kizárólag vámtarifán alapuló rendszer lép, továbbá nyit egy vámkontingenst a pektintartalmú anyagok számára is. Ezek a vámkontingensek megnyitásra kerülnek.
(3)
A diszkrimináció elkerülése érdekében Mexikó és más olyan exportáló országok között, akik a 404/93/EGK tanácsi rendeletnek a banán Közösségbe történő behozatalát szabályozó rendelkezések tekintetében történő alkalmazására vonatkozó részletes szabályok megállapításáról szóló, 2001. május 7-i 896/2001/EK bizottsági rendelet (4) alapján a banánra vonatkozó vámkontingenshez hozzáféréssel rendelkeznek, az e rendeletnek megfelelő, a banánt érintő vámkontingenseket a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (5) 308c. cikke értelmében a kezdetekkor nem kritikusnak kell tekinteni, amennyiben a rendelet 308a. cikkében meghatározott rendszer alapján kezelik őket és a rendelet 308c. cikke (2) és (3) cikke nem kerül alkalmazásra.
(4)
A banánpiac közös szervezéséről szóló, 1993. február 13-i 404/93/EGK tanácsi rendelet (6) 17. cikke alapján a Közösségbe irányuló banánimport importengedély benyújtásának kötelezettségével jár. E követelmény felesleges az e rendelet alá tartozó banán esetén, mivel a 2454/93/EK rendelet 308a. cikke értelmében a „érkezési sorrendben történő kiszolgálás módszere” az importengedélyen találhatókkal egyenértékű információt biztosít.
(5)
A tojástermékekre (09.1832 és 09.1869 sorszám) vonatkozó vámkontingensek kezelése során a vámkezelésere bejelentett áruk nettó tömege esetén egy együtthatót kell alkalmazni. A kérdéses vámkontingensek kezelési hatékonyságának növelése érdekében az egy együtthatóval rendelkező termékek minden egyes csoportja esetén külön sorszámot kell megállapítani.
(6)
Az 1362/2000/EK rendeletet ennek megfelelően módosítani kell.
(7)
Mivel az EU-Mexikó közös tanács 2004. július 29-i keltű 3/2004 számú határozata 2004. május 1-jén hatályba lép, ezt a rendeletet ugyanattól a naptól kezdve alkalmazni kell.
(8)
Az e rendeletben előírt rendelkezések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
Az 1362/2000/EK rendelet a következőképpen módosul:
1.
A 2. cikk a következőképpen módosul:
a)
A (2) bekezdés helyébe a következő szöveg lép:
„(2) Ezeket a vámkontingenseket a 2454/93/EGK rendelet 308a., 308b. és 308c. cikkével összhangban kell kezelni. Mindazonáltal a 308c. cikk (2) és (3) bekezdése a vámkontingens esetén a mellékletben szereplő 09.1871-es sorszámnál nem kerül alkalmazásra.”
b)
A következő (3a) bekezdéssel egészül ki:
„(3a) A 0803 00 19 KN-kód alá tartozó termék tekintetében a Mexikóból származó friss banánra vonatkozó importengedély bemutatása nem kötelező.”
c)
A következő (5a) és (5b) bekezdéssel egészül ki:
„(5a) Az 1302 20 10 KN-kód alá tartozó termékekre alkalmazandó vám a vámkontingensnek a mellékletben szereplő 09.1873-as sorszámánál 2 %.
(5b) A 0803 00 19 KN-kód alá tartozó termékekre alkalmazandó vám a vámkontingensnek a mellékletben szereplő 09.1871-es sorszámánál 75 EUR/tonna.”
2.
A melléklet az e rendelet melléklete szerint módosul.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
A melléklet 2. pontja kivételével 2004. május 1-jétől kell alkalmazni.
A melléklet 2. pontját 2005. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 31-én.